ΓΡΑΠΤΗ ΕΡΩΤΗΣΗ E-0715/03

υποβολή: Rosa Migulez Ramos (PSE) προς το Συμβούλιο

(11 Μαρτίου 2003)

Θέμα: Πετρελαιοφόρο Prestige: αυστηρότερος χαρακτηρισμός της οικολογικής ζημίας και της θαλάσσιας ρύπανσης

Η καταστροφή του πετρελαιοφόρου Prestige απαιτεί συντριπτικές απαντήσεις για να μην επαναληφθούν ατυχήματα τέτοιας μορφής. Υπό την έννοια αυτή διάφορες οργανώσεις ζητούν να γίνει αυστηρότερος ο ποινικός χαρακτηρισμός της οικολογικής ζημίας και της θαλάσσιας ρύπανσης.

Ο ισπανικός Τύπος (Η φωνή της Γαλικίας της 4ης Φεβρουαρίου 2003, σελίδα 6) απηχεί τη συνεδρίαση των Υπουργών Δικαιοσύνης της Ισπανίας, Ιταλίας και Γαλλίας οι οποίοι συμφώνησαν ναποστηρίξουν τις πρωτοβουλίες του Συμβουλίου της ΕΕ και να ενισχύσουν την ποινική δίωξη των ενεχομένων στην ρύπανση των ευρωπαϊκών ακτών.

Ποιες πρωτοβουλίες θα εγκρίνει το Συμβούλιο σχετικά·

Απάντηση

(29 Σεπτεμβρίου 2003)

Ως αντίδραση στο ατύχημα του πετρελαιοφόρου Prestige, το Συμβούλιο (Μεταφορών, Τηλεπικοινωνιών, Ενέργειας) ενέκρινε, στις 6 Δεκεμβρίου 2002, συμπεράσματα για την ασφάλεια των πλοίων και την πρόληψη της ρύπανσης. Ταυτόχρονα, το Συμβούλιο, αναφερόμενο στην ανακοίνωση της Επιτροπής της 3ης Δεκεμβρίου 2002 για τη βελτίωση της ασφάλειας στη θάλασσα κατόπιν του ατυχήματος του Prestige, δέχθηκε ευνοϊκά την πρόθεση της Επιτροπής ναποβάλει πρόταση που θα διασφαλίζει ότι οποιοσδήποτε προκαλεί ή συμβάλλει σε συμβάν που προκαλεί ρύπανση λόγω βαρείας αμέλειας, θαφίσταται στις κατάλληλες κυρώσεις. Το Ευρωπαϊκό Συμβούλιο που έλαβε χώρα στην Κοπεγχάγη στις 12 και 13 Δεκεμβρίου 2002 δέχθηκε επίσης ευνοϊκά την πρόθεση της Επιτροπής να εξετάσει εάν χρειάζονται επιπλέον ειδικά μέτρα, μεταξύ των οποίων μέτρα που να αφορούν την αστική ευθύνη και τις αντίστοιχες κυρώσεις, προς αντιμετώπιση των συνεπειών που προκλήθηκαν από το ναυάγιο του Prestige. Το Συμβούλιο έλαβε προσφάτως πρόταση της Επιτροπής για οδηγία του Ευρωπαϊκού Κοινοβουλίου και του Συμβουλίου σχετικά με τη ρύπανση από πλοία και την θέσπιση κυρώσεων, συμπεριλαμβανομένων και ποινικών, για τα εγκλήματα ρύπανσης. Εκτός αυτού, στις 27 Ιανουαρίου 2003, το Συμβούλιο εξέδωσε απόφαση-πλαίσιο σχετικά με την προστασία του περιβάλλοντος μέσω του ποινικού δικαίου. Η απόφαση-πλαίσιο εξασφαλίζει ότι τα κράτη μέλη πρέπει να ορίσουν ευρεία δικαιοδοσία σχετικώς με τα εν λόγω αδικήματα, ώστε να μην καθίσταται δυνατόν σε κανένα φυσικό ή νομικό πρόσωπο να διαφεύγει της διώξεως ως εκ του γεγονότος και μόνον ότι το αδίκημα δεν έχει διαπραχθεί στο έδαφός τους.

Στην πρόταση οδηγίας την οποίαπέβαλε τον Μάρτιο στο Συμβούλιο, η Επιτροπή έχει δύο κύριους στόχους:

- να ενσωματώσει στην κοινοτική νομοθεσία τους διεθνείς κανόνες για τις απορρίψεις οι οποίοι εφαρμόζονται σε περιστατικά ρύπανσης από πλοία και να ρυθμίσει λεπτομερώς την επιβολή αυτών των κανόνων,

- να ορίσει ότι οι παραβιάσεις των κανόνων για τις απορρίψεις αποτελούν ποινικά αδικήματα και να καθορίσει κατευθυντήριες γραμμές για τις ποινές που πρέπει να επιβάλλονται.

Μετά την προφορική παρουσίαση της πρότασης της Επιτροπής στο Συμβούλιο (Τηλεπικοινωνιών, Μεταφορών και Ενέργειας) στις 27 Μαρτίου 2003, το Συμβούλιο άρχισε ήδη την τεχνική εξέταση της πρότασης, ανταποκρινόμενο έτσι στην έκκληση του Ευρωπαϊκού Συμβουλίου που έλαβε χώρα στις Βρυξέλλες στις 20 και 21 Μαρτίου 2003 να καθοριστεί πριν από το τέλος του 2003 σύστημα κυρώσεων, συμπεριλαμβανομένων και ποινικών, για τα εγκλήματα που έχουν σχέση με την ρύπανση, με την κατάλληλη νομική βάση. Εκτός αυτού, η Επιτροπήπέβαλε πρόσφατα πρόταση απόφασης-πλαισίου του Συμβουλίου για την ενίσχυση του πλαισίου του ποινικού δικαίου για την επιβολή του νόμου κατά της ρύπανσης από πλοία.

Διαβεβαιώνεται η αξιότιμη κα βουλευτής ότι το ναυάγιο του πετρελαιοφόρου μονού κύτους Prestige ανοικτά των ακτών της Γαλικίας στις 19 Νοεμβρίου 2002 ώθησε τα Ευρωπαϊκά θεσμικά όργανα να αναλάβουν συντονισμένη προσπάθεια για την καταπολέμηση των συνεπειών της ρύπανσης μεγάλης έκτασης που προκαλείται από ένα τέτοιο φοβερό ατύχημα.

Επιπλέον, κατά τη σύνοδό του της 4ης Μαρτίου 2003 και λαμβάνονταςπόψη του εκθέσεις της Επιτροπής, της Ισπανίας και της Γαλλίας, το Συμβούλιο Περιβάλλοντος ενέκρινε συμπεράσματα για μία θεματική στρατηγική προστασίας και διατήρησης του θαλασσίου περιβάλλοντος και, ειδικότερα, κάλεσε την Επιτροπή να περιλάβει, εάν απαιτηθεί, περαιτέρω μέτρα σε σχέση με την ασφάλεια των θαλάσσιων μεταφορών για την προστασία του θαλάσσιου περιβάλλοντος και να εξετάσει τα συναφή ζητήματα ευθύνης και, εφόσον ενδείκνυται, κυρώσεων.